九龍寨城

九龍寨城，也喊做九龍城砦，是香港九龍城區肚嘅一隻圍城，在1993年分拆忒。九龍寨城以前係世界人口密度最高嘅地區。

歷史
九龍寨城早先係廣東省新安縣在九龍嘅一隻兵營，從1899年12月開始成為英國領香港嘅一隻無政府狀態嘅圍城。

1941年12月至1945年8月，香港分日本占領。日本將九龍寨城嘅城牆拆忒，將其嘅石頭用來起啟德機場。乞食撈無屋居住嘅人來至邇兜。因為邇兜嘅主權有爭論，香港警察同香港政府無法度進入，九龍寨城變成"三不管"嘅地區：香港政府毋敢管，英國政府毋愛管，中國政府無法度管，邇兜治安真混亂。

1984年，中國撈英國政府簽訂《中英聯合聲明》，約定英國在1997年7月1日將香港嘅主權交轉中國。1987年至1993年，英國撈中國照《中英聯合聲明》肚嘅約定，共下將九龍寨城拆忒，改做九龍寨城公園。

Category:香港